projecte-aina/catalan_government_crawling huggingface dataset:
El termini comença el 10 de març i finalitza el 31 de març de 2020, ambdós inclosos
Avui 10 de març, convoquem una nova línia de suport al sector de les arts escèniques amb finalització el 31 de març de 2020.
Aquesta és la referent al desenvolupament de projectes teatrals de sala i de carrer de caràcter professional per al període 2020-2023.
Als efectes d'aquestes bases, s'entén per desenvolupament totes aquelles tasques necessàries per dur a terme un projecte teatral que no siguin estrictament necessàries per a la seva producció.
La dotació màxima de les subvencions que preveu aquesta convocatòria és de 6.600.000,00 euros, distribuïda en les anualitats següents: un import màxim de 330.000,00 euros amb càrrec a la partida 470.0001 del pressupost de l'ICEC prorrogat per a l'any 2020; un import màxim de 2.200.000,00 euros amb càrrec al pressupost de l'any 2021; un import màxim de 2.200.000,00 euros amb càrrec al pressupost de l'any 2022, i un import màxim de 1.870.000,00 euros amb càrrec al pressupost de l'any 2023.
Tot això condicionat a l'existència de crèdit adequat i suficient.
a) Les despeses de personal de l'empresa sol·licitant i les corresponents a la contractació d'empreses persones físiques que donen servei al desenvolupament de projectes teatrals durant la temporada 2020-2021 i les dues posteriors (honoraris o factures de la direcció artística, del personal de gestió, del personal de comunicació i difusió, entre d'altres).
b) Els costos indirectes de l'activitat subvencionada en la part que raonablement correspongui d'acord amb els principis i les normes de comptabilitat generalment admesos i, en tot cas, en la mesura que aquests costos corresponguin al període en què efectivament es du a terme l'activitat.
La quantia que s'imputa no pot ser superior al 10% del cost total de l'activitat i s'acredita a través d'una declaració justificativa de la imputació dels costos indirectes i no requereix la presentació de justificants de despesa.
c) Els sol·licitants que siguin empreses persones físiques que facin tasques de desenvolupament poden imputar com a despesa pròpia subvencionable, com a màxim, el 20% del pressupost del projecte.
d) La despesa derivada de la contractació dels serveis d'auditoria per elaborar el compte justificatiu amb informe d'auditor d'acord amb el que preveu la base general 5.5.
En cap cas es consideren despeses subvencionables les de producció dels muntatges, inclosa l'estrena, ni les de la seva explotació posterior.
Podeu donar-vos d'alta als avisos de subvencions en aquest enllaç.
El còmput dels terminis es reprendrà quan es derogui el Decret 463/2020, de 14 de març
Atesa la disposició addicional tercera del Reial Decret 463/2020, de 14 de març, pel què es declara l'estat d'alarma per la gestió de la situació de crisi sanitària ocasionada pel COVID-19, se suspenen tots els procediments administratius i s'interrompen els terminis per la tramitació dels procediments de les entitats del sector públic.
El còmput dels terminis es reprendrà en el moment que perdi vigència l'esmentat Reial decret, o en el seu cas, les pròrrogues del mateix.
La convocatòria estarà oberta des del 23 de gener i fins el 8 d'octubre de 2020
Entre les missions de l'ICEC, que té com a objectiu principal fomentar el creixement de les empreses culturals i la seva consolidació, destaca la voluntat d'estimular l'autonomia de les empreses a través de l'adopció d'una cultura financera que els ajudi a accedir a fonts de finançament distintes de les subvencions a fons perdut.
L'ICEC disposa, des d'aquesta perspectiva, de dues eines que es gestionen a través de l'Àrea de Desenvolupament Empresarial: les aportacions reintegrables i els préstecs participatius.
Les aportacions reintegrables consisteixen, com el seu nom indica, en ajuts econòmics en forma de cofinançament, que permeten a les empreses culturals disposar de liquiditat per endegar projectes culturals.
Aquesta eina es facilita a les empreses amb una doble modalitat de subvenció i préstec, el retorn del qual es realitza en un termini ajustat a les necessitats financeres del projecte i tenint en compte el seu èxit o fracàs.
Aquest 23 de gener l'ICEC obre la convocatòria d'aportacions reintegrables a projectes culturals, a la qual poden accedir empreses dels àmbits de les arts escèniques, de les arts visuals, del món editorial, del discogràfic i musical.
Els projectes susceptibles de rebre l'ajut han de tenir una temporalitat definida i han de ser econòmicament identificables i diferenciables dins l'activitat de l'empresa i adreçats a la producció, distribució, comercialització o explotació de béns de consum cultural.
Poden presentar sol·licituds les empreses privades que siguin persones físiques o jurídiques que tinguin com a objecte fer activitats de producció, distribució o comercialització de béns de consum cultural en els àmbits descrits a la base 1.1, i que compleixin els requisits i les condicions que estableix la base 3.
També poden presentar sol·licituds les agrupacions d'empreses que es constitueixin en unions temporals d'empreses (UTE), que compleixin els requisits i les condicions establerts a les bases generals i en aquestes bases específiques.
No són destinatàries de les aportacions reintegrables ni de les subvencions que regulen aquestes bases les associacions, les fundacions i altres entitats sense ànim de lucre, així com les administracions públiques i ens que en depenen.
Podeu donar-vos d'alta als avisos de subvencions en aquest enllaç.
Del 6 de febrer al 31 de maig de 2020, els visitants podran endinsar-se en el film 'Otto e mezzo', un dels més emblemàtics del director
" Somnis: homenatge a Fellini " és el títol de l'exposició i el tribut que David Lynch fa al director italià Federico Fellini i que es podrà veure a la Filmoteca de Catalunya.
L'exposició mostra amb dotze litografies creades per David Lynch l'any 2018 al taller Item Éditions (París) com a homenatge a l'emblemàtic film 8 1⁄2.
A més, aquesta es complementa amb dotze dibuixos originals fets pel mateix Fellini i procedents de la Fellini Foundation for Cinema.
Dins dels àmbits de l'exposició es projectarà el documental David Lynch: The Art Life (Jon Nguyen, 2016), que també es podrà veure el dissabte 7 de març a les 19.00 h a la Sala Laya de la Filmoteca.
La mostra està centrada en l'escena final de 8 1⁄2.
Per a Fellini es tracta d'un final feliç que manté viva l'esperança de l'arribada d'un altre projecte en un punt en què, enmig d'un escenari de muntanyes russes, s'ha redescobert la inspiració.
David Lynch reprèn aquest tema amb una aparent fidelitat a la font...
Ara bé, quan n'examinem les obres més de prop, les sèries de litografies —que juguen amb les tintes i els contrastos entre llums i ombres— ens fan aturar al davant d'imatges que ens pensàvem que coneixíem i que ens conviden a imaginar un final nou per a aquesta escena concreta del llargmetratge de culte del director italià.
Sens dubte, totes deu obres constitueixen un homenatge esplèndid cap a Fellini.
Tanmateix, David Lynch també posa en qüestió tot aquest món de l'espectacle fellinià, potser més fosc del que podria semblar.
Abans de cada projecte cinematogràfic, el cineasta feia múltiples dibuixos per tal d'identificar els personatges, els decorats i noves formes.
Aquests esbossos formaven un extens llibre de notes i constituïen un pas clau dins del procés creatiu.
David Lynch ha seleccionat dotze dibuixos del Maestro en consonància amb la seva pròpia obra de la col·lecció de la Fellini Foundation for Cinema (Sion, Suïssa).
La mostra és una coproducció de Creative Stage, amb la col·laboració de la Fellini Foundation for Cinema.
Els actes de record de Fellini a la Filmoteca compten amb la col·laboració de la Cineteca Nazionale italiana, com a part de la celebració Fellini 100, promoguda pel Ministeri de Cultura Italià, i el consolat italià i l'Istituto Italiano di Cultura a Barcelona.
Consulta més informació a https://filmoteca.cat/web/ca
S'obre la convocatòria que permet a les galeries adquirir o millorar el seu equipament tecnològic
Entre les seves funcions de suport a les galeries d'art de Catalunya, l'ICEC convoca cada any, a través de la seva Àrea d'Arts visuals, una línia de subvencions que permet la compra o la millora de l'equipament tecnològic per a les sales d'exposició catalanes.
En queden excloses l'adquisició i la millora d'equipament per a usos que no siguin exclusivament artístics i d'exhibició de les obres.
Enguany, aquesta línia de subvencions romandrà oberta entre el 18 de febrer i el 24 de març, i hi poden accedir únicament les empreses constituïdes com a galeries d'art. S'entenen com a galeries d'art les persones físiques o jurídiques que tinguin com a activitat principal l'exposició oberta al públic d'obres d'art amb finalitat comercial.
Les inversions objecte de subvenció s'han de portar a terme des de l'1 de novembre de l'any anterior al de concessió de la subvenció i fins al 31 d'octubre de l'any de concessió de la subvenció.
Es fixa, en relació a aquest requisit, una distinció entre les galeries ubicades a la ciutat de Barcelona i les de la resta del territori català –en el primer cas, cal acreditar una activitat continuada de nou mesos en l'any anterior a la concessió de la subvenció, així com la presentació de quatre exposicions diferents en l'any de la concessió, mentre que per a les galeries de fora de la capital el termini es redueix a sis mesos d'activitat i dues exposicions diferents per als mateixos períodes.
A més, l'equipament tecnològic objecte de la sol·licitud ha de tenir un cost mínim de 1.200 €, i se'n consideraran subvencionables tant les despeses derivades de la seva adquisició o millora com les que resulten de la instal·lació específica de l'equip adquirit o millorat.
A més, l'equipament ha de destinar-se obligatòriament a una sala d'exposicions –de fet, l'ajut exclou explícitament la compra de qualsevol equipament per a usos administratius de la galeria.
Les sol·licituds rebudes en el marc de la convocatòria es valoraran en funció d'una sèrie de criteris establerts a les bases, que inclouen, entre altres, l'interès de les activitats per a les quals és necessari l'equipament comprat o millorat, la trajectòria de la galeria i la influència que la compra del material tindrà en la seva línia artística.
En total, la línia compta amb una dotació de 32.000 €.
Podeu donar-vos d'alta dels avisos de subvencions aquí.
El termini comença el 25 de febrer i finalitza el 16 de març de 2020
L'ICEC, a través de les seves accions, col·labora en la construcció d'un teixit cultural competitiu i de qualitat i fomenta també els hàbits de consum i la generació de públics.
Des de l'Àrea de Públics, treballem per enriquir la comunicació i la connexió entre els agents culturals i els seus públics, analitzem les dades de consum per detectar mancances i oportunitats en les diverses disciplines culturals i duem a terme accions i campanyes que afavoreixin l'accés a la cultura.
Per aquest motiu avui 25 de febrer obre dues convocatòries que volen contribuir al desenvolupament de públics.
Per una banda s'obre l'ajut per a activitats de desenvolupament de públics per a la cultura que tinguin com a objectiu la creació, la fidelització o l'increment de públics culturals a Catalunya en els àmbits de les arts escèniques (dansa, teatre i circ), les arts visuals, l'audiovisual i la música i de les activitats multidisciplinàries dels àmbits descrits anteriorment en dues modalitats.
Les activitats poden consistir en activitats concretes o en projectes que incloguin un conjunt d'activitats amb una estratègia i un objectiu comuns i que tinguin per objecte la creació, la fidelització o l'increment de públics a través de la creació de comunitats culturals; l'estímul de l'interès per la cultura; la interacció dels usuaris de la cultura amb els creadors i els productors artístics, i altres que millorin l'accés, la participació o la sensibilització, i l'experiència lúdica o emocional del públic en els àmbits culturals establerts.
Aquestes activitats de foment de desenvolupament de públics poden ser jornades, tallers, cursos, trobades o altres actuacions relatives als àmbits esmentats.
Per altra banda, obrim l'ajut per al suport a l'organització de premis i concursos per al desenvolupament de públics per a la cultura amb l'objectiu de donar suport a l'organització de premis i concursos que fomentin tot un sector dels àmbits de les arts escèniques, les arts visuals, l'audiovisual, la música i els videojocs, que contribueixin al desenvolupament de públics per a la cultura.
Podeu donar-vos d'alta als avisos de subvencions en aquest enllaç.
El mercat estratègic de la Dansa que s'havia de fer del 23 al 26 d'abril de 2020, es reinventarà durant la tardor en format de Rèpliques però manté la jornada de professionals que es farà de manera telemàtica
Les circumstàncies actuals marcades per la pandèmia de la COVID-19 han obligat a redefinir l'edició del Mercat Estratègic de la Dansa, el Sismògraf 2020 que no podrà celebrar-se del 23 al 26 d'abril com estava previst.
El replantejament s'ha fet des del lema "Res no es crea ni es destrueix.
Tot e(n)s transforma" per donar una nova forma a tot el que englobava el festival d'aquest any.
El resultat és que la jornada pro es farà de forma telemàtica, es celebraran diferents actuacions durant la tardor del 2020, i s'obre una línia de treball dedicada a donar suport al sector de la dansa.
Durant la tardor el Sismògraf es reinventarà i prendrà una nova forma.
Es reprogramaran el màxim d'espectacles que haurien d'haver tingut lloc aquest abril en forma de Rèpliques (que són aquells espectacles que passen fora dels dies del festival) i Piroclasts (espectacles que se celebraran en espais fora d'Olot).
Pel que fa l'apartat destinat als professionals es manté la data i el contingut de la jornada ja prevista pel dia 24 d'abril però es retrasmetrà a través de la xarxa i quedarà disponsible per qui la vulgui consultar posteriorment.
Aquestes activitats professionals constaran de la jornada "Emergència climàtica i cultura", la presentació de projectes a la cambra magmàtica, els speed meetings amb les companyies que havien de participar al festival i una festa de comiat per xarxes socials.
Catalan Arts, la marca d'internacionalització de l'ICEC ja treballa amb el Sismògraf per iniciar línies d'ajut al sector de la dansa, una feina que s'està duent a terme conjuntament amb les companyies.
La primera fase està consistint en contactar amb totes elles per conèixer quines són les seves necessitats i peticions i, a partir d'aquí, analitzar-les, establir unes estratègies i trobar en cada cas quina és la millor manera d'ajudar-les.
S'està treballant enèrgicament per fer possible que es puguin reprogramar el màxim d'actuacions previstes dins el Sismògraf 2020 en tres possibles escenaris: com a Rèplica, com a Piroclast (durant la tardor del 2020) o bé dins la temporada estable d'arts escèniques d'Olot Cultura del 2021.
A més, dins de la jornada per a professionals, s'hi ha afegit un apartat d' speed meetings virtuals perquè els programadors que ho vulguin puguin tenir converses amb les companyies per tal de substituir el contacte directe que durant els dies del festival tenien artistes i programadors.
La fira d'espectacles infantils i juvenils va oferir en el seu canal de Youtube alguns dels espectacles de la 31a edició per passar millor el confinament en motiu de la Covid-19
'La Mostra a casa' la iniciativa de la Mostra Igualada un dels mercats estratègics de l'ICEC, que va oferir veure en el seu canal de Youtube alguns dels espectacles que s'haurien representat en la 31a edició de la fira ha tingut una molt bona acollida.
Del 27 al 29 de març, coincidint amb el cap de setmana de la fira, els 43 vídeos disponibles van aplegar 28.097 visualitzacions, una xifra que augmenta pel que fa al número d'espectadors ja que només comptabilitza una persona per dispositiu i que s'incrementa fins a les 36.247 visualitzacions afegint-hi els registres de tota la setmana següent (la proposta es va mantenir en línia fins diumenge 5 d'abril per tal de facilitar el visionat del material).
Dissabte 28 va ser el dia de més activitat amb 12.205 visualitzacions.
A banda del clip promocional, els vídeos més vistos van ser el resum de l'espectacle Geometria de Roseland Musical que havia d'inaugurar la fira, Musicals pels més menuts de Concerts pels més menuts i Bloop! de la Cia.
En el seu conjunt, La Mostra a casa ha ofert 17 espectacles, 2 espectacles resumits i 24 tràilers o entrevistes que s'han projectat seguint una graella horària.
La programació en temps real ha permès la interacció de companyies i espectadors a través del xat de Youtube.
Els usuaris també van poder compartir l'experiència amb l'etiqueta.
Mostra Igualada és la fira de referència de les arts escèniques per a tots els públics de Catalunya i un dels mercats estratègics de l'ICEC.
Un gran aparador dels millors espectacles per a públic infantil i jove, que aplega milers d'espectadors a la capital de l'Anoia i que té com a objectius nodrir les programacions familiars d'arreu del país i afavorir la internacionalització de les companyies que hi participen.
La nova data queda condicionada a les mesures derivades de les circumstàncies i la normativa establerta pel Govern en relació a la crisi de la Covid-19
L'actual situació de pandèmia declarada per l'OMS derivà en unes recomanacions que l'Estat recollí mitjançant les mesures adoptades en el Reial Decret 463/2020, de 14 de març, pel qual es declara l'estat d'alarma per a la gestió de la situació de crisis sanitària ocasionada per la COVID-19, amb totes les modificacions posteriors i el desplegament corresponent.
Entre aquestes mesures trobem la suspensió de tot tipus d'espectacles públics entre els quals s'hi troba afectat el mercat estratègic de circ, Festival Trapezi Reus.
Per aquest motiu, la direcció del festival —en col·laboració amb el Departament de Cultura, l'Ajuntament de Reus i la Diputació de Tarragona— es veu obligada a prendre la decisió d'ajornar-ne la present edició que s'havia de celebrar del 14 al 17 de maig de 2020.
Si les circumstàncies i la normativa ho permeten, el festival es durà a terme entre els dies 9 i 12 de juliol; en cas contrari, i sempre que no calgués anul·lar l'edició d'enguany, es continua treballant en totes les alternatives possibles pel que fa a les dates i el model per al festival.
Tant el Departament de Cultura, com el consistori de Reus, la Diputació de Tarragona i la direcció del Festival volen mostrar el seu suport al sector cultural en aquests moments tan complicats, amb el convenciment que aquesta haurà de ser una eina fonamental per a la sortida d'aquesta crisi i la represa de la quotidianitat.
Mentrestant, cal mostrar el respecte més absolut per a totes les mesures que persegueixen, abans que res i malgrat tot, protegir la salut de la ciutadania.
Els préstecs serviran per finançar necessitats de circulant d'entitats i empreses culturals amb projectes relacionats amb la producció, distribució, comercialització i difusió, exhibició o protecció de béns i/o serveis culturals, entre d'altres, que s'hagin vist afectades per la situació derivada del covid-19
En el marc de les mesures preses pel Departament de Cultura per protegir el sector cultural de les conseqüències del COVID-19, l'ICEC i l'ICF posen en marxa una nova línia de finançament de 10 milions d'euros per finançar necessitats de circulant d'entitats i empreses del sector cultural afectades pel COVID-19.
En concret, la línia de finançament, denominada ICF Cultura Liquiditat, està destinada a entitats i empreses culturals amb projectes relacionats amb la producció, distribució, comercialització i difusió i exhibició de béns i/o serveis culturals, entre d'altres, que s'hagin vist afectades per la situació derivada del COVID-19 i necessitin liquiditat.
L'import dels préstecs, sense comissió d'obertura, oscil·larà entre els 20.000 euros i 300.000 euros.
Pel que fa al termini, les empreses podran demanar els crèdits a un màxim de 5 anys, amb fins a 1 any de carència inclòs.
El Departament de Cultura assumeix, davant l'ICF, el 80% del risc viu de les operacions.
En aquest sentit, un cop l'ICF rebi les sol·licituds de finançament, l'ICEC s'encarregarà d'emetre l'informe d'elegibilitat.
Un cop emès, l'ICF analitzarà les sol·licituds i, si s'escau, les formalitzarà.
Les empreses que vulguin sol·licitar els préstecs ho hauran de fer a través del web de l' ICF.
L'Institut Catala de Finances és l'entitat financera pública de Catalunya.
Té com a missió principal impulsar el finançament del teixit empresarial a Catalunya per tal de contribuir al creixement, la innovació i la sostenibilitat de l'economia catalana.
En aquest sentit, aposta activament per la consecució dels Objectius de Desenvolupament Sostenible en línia amb l'Agenda 2030 de les Nacions Unides.
L'ICF actua com a complement del sector financer privat, oferint una àmplia gamma de solucions de finançament centrades en préstecs, garanties i inversió en capital risc.
Des del 2014 és membre de l'Associació Europea de Bancs Públics (EAPB), que agrupa gran part dels bancs i les entitats financeres públiques que operen a Europa.
Amb més de 200 professionals inscrits, aquest divendres 24 d'abril el Sismògraf celebrarà la jornada professional de forma virtual centrada en la sostenibilitat i en el suport a companyies
Les circumstàncies actuals marcades per la pandèmia de la COVID-19 han obligat a redefinir l'edició del Sismògraf 2020 que s'hauria d'haver celebrat aquesta setmana del 23 al 26 d'abril.
Tot e(n)s transforma", el festival estratègic del sector de la dansa a Catalunya s'ha transformat per donar una nova vida a tot el que formava part de l'edició d'enguany i assolir així els seus dos objectius principals:
El Sismògraf, com a festival estratègic de dansa de Catalunya, ja ha començat a treballar juntament amb Catalan Arts per iniciar línies d'ajut al sector de la dansa, una feina que s'està duent a terme colze a colze amb les companyies.
La primera fase està consistint en contactar amb totes elles per conèixer quines són les seves necessitats i peticions i, a partir d'aquí, analitzar-les, establir unes estratègies i trobar en cada cas quina és la millor manera d'ajudar-les.
Aquest divendres 24 d'abril tindrà lloc la jornada professional de forma telemàtica amb l'objectiu, sobretot, d'establir sinèrgies entre companyies i programadors.
La jornada, en la qual ja hi ha més de 200 inscrits, constarà de les següents parts:
I per finalitzar la jornada, a les 18.30 h, es farà un brindis virtual per celebrar i reivindicar la cultura amb el hashtag.